proxectonos/corpus_dominio_legal_administrativo_tmp huggingface dataset:
22/10/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de setembro/2019

Por Decreto de Alcaldía, de data 17/10/2019 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de setembro/2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 17 de outubro de 2019 ao 30 de decembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 17 de outubro de 2019. O alcalde, Manuel Ruiz Rivas
22/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de clave N/AC/90.4.2, AC/01/57.1, AC/03/010.01.1 e AC/03/010.01.1. M1 e de xustiprezo de Xurado na expropiación N/AC/90.4.2 no Concello de Carballo o día 20 de novembro de 2019

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de CARBALLO, por mor das obras do Proxecto: Lugar: CASA CONSISTORIAL DE CARBALLO Data: 20 DE NOVIEMBRE DE 2019 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 15 de outubro de 2019 O xefe do servizo, Felipe de la Vega Gándaras
22/10/2019 | Administración LocalMunicipal
A Coruña
Tesourería. Departamento de Recadación
Anuncio da conta xeral de 2018

Tesouraría Xeral ANUNCIO Asunto: Conta Xeral do exercicio 2018 Formada a Conta Xeral desta Corporación correspondente ao exercicio orzamentario de 2018, comprensiva da do propio Concello e os Estados e Contas Anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, a do Instituto Municipal Coruña Espectáculos (IMCE), a do Consorcio de Turismo e Congresos da Coruña, a do Consorcio para la Promoción de la Música, a da Fundación EMALCSA, e a da Fundación Luis Seoane, xunto con todos os documentos e anexos que a integran, e informada favorablemente pola Comisión de Economía, Facenda e Administración Xeral (que actúa neste caso como Comisión Especial de Contas) na súa reunión do día 17 de outubro actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20 desta cidade, durante o mencionado prazo e na Web municipal. Todo iso de conformidade co disposto no artigo 212.3) do R. D. L.2/2004, do 5 de marzo (B. O. E. do 9/03/2004), Texto Refundido da Lei Reguladora das Facendas Locais. A Coruña, 18 de outubro de 2019. A alcaldesa Asdo.: Inés Rey García
22/10/2019 | Administración LocalMunicipal
Arteixo
Secretaría Xeral
Delegar no concelleiro D. Martín Seco García, para a celebración dun matrimonio civil para o día 19 de outubro ás 13.30 h.

EXPEDIENTE.- 2019/G003/002781 PROCEDIMIENTO.- Tramitación de Decretos Asunto: Delegar no concelleiro D. DANNY JOSE ANTONIO DIAZ RASERON RAJ, con DNI XXXXXXXXX, para a celebración do matrimonio civil a celebrar o día 19 de OUTUBRO, dos contraentes D. GEORGE DANIEL GEIGER ZELMAT e Dª. PELAGIA LIZARRONDO DAL Na Casa do Concello de Arteixo (A Coruña), o Alcalde-Presidente, Carlos Calvelo Martínez, ante min, Secretaria Xeral, dicta a presente Vistas a solicitude dos contraentes D. PABLO FIGUEROA CEDEIRA e Dª. ROMINA FUENTES RAMA, para a celebración do matrimonio civil, e visto o escrito do Sr. Xuíz do Xulgado de Paz de Arteixo e remitindo os datos do expediente do matrimonio civil. Tendo atribuída esta alcaldía por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, reguladora das bases de réxime local, no artigo 61.3 da Lei 5/1997 de Administración Local de Galicia, e 51.1 do Código Civil, na nova redacción dada pola Lei 35/1994 de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e réxime Xurídico das entidades locais, en relación ao artigo 9 da LPAC 40/2015, en uso das atribucións que me confire a normativa legal vixente. Primeiro.- Conferir en favor do Sr. Concelleiro D. DANNY JOSE ANTONIO DIAZ RASERON RAJ, con DNI XXXXXXXXX, o exercicio da competencia, orixinariamente desta alcaldía, para a celebración do matrimonio civil a celebrar o día 19 de OUTUBRO: - dos contraentes D. GEORGE DANIEL GEIGER ZELMAT e Dª. PELAGIA LIZARRONDO DAL, ás 13.30 horas, no Salón de Plenos do concello de Arteixo. Segundo.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Terceiro.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto dende o día seguinte á data de notificación deste Decreto ao Sr. Concelleiro afectado. Cuarto.- Notificar esta resolución ao Sr. Concelleiro afectado e recádese aceptación expresa. Quinto.- Dar conta ao Pleno desta Resolución na primeira sesión que teña lugar, e publicar o seu texto no Boletín Oficial da Provincial, en cumprimento do disposto polo artigo 44.2 do texto legal antes citado. En Arteixo, asinado dixitalmente polo Sr. Alcalde-Presidente, D. Carlos Calvelo Martínez, do que eu, Dª Maria Julieta Carolina Esther Chaudhry Oscariz, como Secretaria Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). Arteixo, 7 de outubro de 2019 Asdo.: Alcalde-Presidente, D. Carlos Calvelo Martínez
22/10/2019 | Administración LocalMunicipal
Ames
Inicio de expediente de investigación patrimonial respecto dun camiño peonil en Castrigo, Ames

Por Decreto desta Alcaldía núm.2688/2019, de 15 de outubro, resolveuse “Primeiro. Iniciar expediente administrativo de investigación patrimonial do seguinte ben que se presume de propiedade municipal con el fin de determinar a súa titularidade: - Camiño peonil sito en Castrigo, lindante coas parcelas con referencias catastrais 7764102NH2476S0001SD, 7764103NH2476S0001ZD, 7764104NH2476S0001UD, 7764107NH2476S0001AD, 15002A509032920000BU, 7764110NH2476S0001AD e 7563807NH2476S0001RD Segundo.- Publicar o acordo de iniciación do expediente de investigación no Boletín Oficial da Provincia. Un exemplar de dito boletín exporase no taboleiro de anuncios do Concello de Ames durante quince días. Terceiro.- Dar traslado do acordo de iniciación do expediente á administración estatal e autonómica para que estas, no seu caso, poidan facer valer os seus dereitos e alegar o procedente. Cuarto.- Notificar persoalmente aos afectados polo expediente de investigación que resulten coñecidos e identificables. Quinto.- No prazo dun mes, contado desde o día seguinte ao que deba darse por terminada a publicación dos anuncios no taboleiro do Concello de Ames, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións.” Ames, 17 de outubro de 2019 O alcalde José M. Miñones Conde
18/10/2019 | Administración LocalMunicipal
Cerceda
Intervención
Aprobación inicial M. C. 22/2019

O Pleno da Corporación, en sesión extraordinaria celebrada o día 19/08/2019 aprobou inicialmente o expediente de modificación de créditos 22/2019, na modalidade de suplemento de crédito financiado con préstamo, por importe de 2.662.558,30 €, préstamo recentemente asinado coa entidade adxudicataria do respectivo procedemento simultáneo a éste. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Cerceda, 14 de outubro Ainhoa Belen Cerarols Nouinou do Concello de Cerceda.
18/10/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación da táboa salarial correspondente ao ano 2019 do convenio colectivo de carpintería e ebanistería da provincia da Coruña

Logo de ver o texto da acta do 23 de maio de 2019 da comisión paritaria do convenio colectivo de carpintería e ebanistería da provincia da Coruña (código de convenio 15000805011982), onde se contén o acordo sobre a táboa salarial definitiva do ano 2019, solicítase a súa inscrición e publicación con data 24 de maio de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial de Economía, Emprego e Industria da Coruña é competente para resolver a inscrición do acordo sobre a táboa salarial definitiva do ano 2019 do convenio colectivo de carpintería e ebanistería da provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición da acta do 23 de maio de 2019 da comisión paritaria do convenio colectivo de carpintería e ebanistería da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión da acta do 23 de maio de 2019 da comisión paritaria do convenio colectivo de carpintería e ebanistería da provincia da Coruña ao Boletín Oficial da provincia da Coruña para a súa publicación. A Coruña, 14 de outubro de 2019. O xefe territorial de economía, emprego e industria Yaco Ekman Esparo REUNIÓN COMISIÓN PARITARIA CONVENIO DE CARPINTERÍA CORUÑA En A Coruña, en la sede de la Confederación de Empresarios de A Coruña, el jueves 23 de mayo de 2019 a a las 17.00 horas, se reúnen, POR LA PARTE SOCIAL CIG Mario Maceiras Dosil UGT Jairo Ares Espiñeira CC. OO. Sergio Lopez Rivero POR LA PARTE EMPRESARIAL ASOCIACIÓN PROVINCIAL DE EMPRESAS DE CARPINTERÍA Y EBANISTARÍA DE A CORUÑA Claudio Santos Castro Mercedes Pérez Freire Marta Sierra Vivero Angel Xavier Rienda Attar Juan Remigio Morin Turea (asesora) Reunidas las partes, acuerdan firmar las tablas salariales del año 2019. Asimismo, las partes acuerdan delegar en el personal del Consello Galego de Relacións Laborais para su registro y publicación.
18/10/2019 | Administración LocalMunicipal
Lousame
Anuncio de aprobación definitiva de SC barrado

Na sesión plenaria extraordinaria que tivo lugar o 09.09.2019, adoptouse o seguinte acordo: <<Primeiro: Aprobar inicialmente un suplemento de crédito barrado, na Modificación Orzamentaria 10.2019, por importe de 2.438,66 €, reintegrando o exceso de financiamento no proxecto de gasto 37.19, ao Remanente Líquido de Tesourería para Gastos Xerais. Segundo: Expoñer o expediente ao público, previo anuncio no BOP, durante o prazo de 15 días hábiles, durante os cales o interesados poderán examinalo e presentar as súas reclamacións ante o Pleno Corporativo>> No cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o expediente estivo sometido a información pública, mediante anuncio publicado no Taboleiro de Editos e no BOP núm.175 do 16.09.2019, sen que conste a presentación de ningún tipo de alegación. Así pois, considerase aprobado definitivamente o acordo adoptado na sesión plenaria do 09.09.2019. Lousame, 15 de outubro de 2019 A Alcaldesa Mª Teresa Villaverde Pais
18/10/2019 | Administración LocalMunicipal
Oroso
Aprobación inicial de modificación de créditos 2019/17

ASUNTO: APROBACIÓN INICIAL DE MODIFICACIÓN DE CRÉDITOS 2019/17 O Pleno do Concello, en data 14 de outubro do presente ano, procedeu á aprobación inicial do expediente de modificación de créditos 2019/17 por transferencia de créditos. De conformidade co disposto no artigo 177.2 en relación co artigo 169.1 do TR 2/2004 da Lei reguladora das facendas locais, exponse o expediente ao público polo prazo de 15 días, durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 14 de outubro de 2019. O alcalde-presidente Manuel Mirás Franqueira
18/10/2019 | Administración LocalMunicipal
A Pobra do Caramiñal
Revisión de oficio das licencias de obras 1/2006 e 2/2006

Aprobado o inicio do expediente de revisión de oficio dos acordos da Xunta de Goberno Local de data 10/01/2006 polos cales se outorgaron as licenzas urbanísticas 1/2006 e 2/2006 relativas á construcción en dúas fases dunha vivenda unifamiliar na rúa Ribeiriña deste Concello, de conformidade co artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública polo prazo de vinte, a contar desde o día seguinte ao de publicación do presente anuncio no Boletín Oficial da Provincia da Coruña. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://apobra.sedelectronica.es]. Na Pobra do Caramiñal, a quince de outubro de 2019 O alcalde José Luis Piñeiro García.
18/10/2019 | Administración LocalMunicipal
Muxía
Aprobacion padrón mercado municipal (3º trimestre 2019)

O Alcalde, mediante resolución de 15 de outubro de 2019, aprobou o padrón de vendedores/as ambulantes do mercado municipal correspondente ao 3º trimestre 2019. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases de Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposión poderase presentar recurso contencioso administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses contados a partir do remate do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei Xeral Tributaria. Muxía, 15 de outubro de 2019 O alcalde Santiago M. Toba Campaña
18/10/2019 | Administración LocalMunicipal
Bergondo
Contratación
Anuncio de información pública de avocación de competencias

Por Resolucións da Alcaldía núm.1088/2019, do 24 de setembro e núm.1158/2019, do 8 de outubro, avocouse a competencia delegada na Xunta de Goberno Local por Resolución núm.768/2019, do 20 de xuño, para conceder unha prórroga dos contratos de obras de Suministro e instalación de separadores de carril reflectantes, expte.2018/C003/000014 e de Mellora da seguridade viaria no Concello de Bergondo coa execución de reductores de velocidade tipo “lombos de asno” e sinalización horizontal e vertical e reforzo de sinalización vertical en varios camiños, expte.2018/C003/000012, respectivamente. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 14 de outubro de 2019 A alcaldesa Alejandra Pérez Máquez
18/10/2019 | Administración LocalMunicipal
A Coruña
Secretaría Xeral
Información pública

A Coruña Secretaría Xeral Información pública ANUNCIO A Alcaldía-Presidencia, ditou o DECRETO DEC/AYTO/5288/2019 do 16 de setembro de 2019: “DECRETO Consonte ao previsto no artigo 124 d) da Lei 7/1985, do 2 de abril, corresponde á Alcaldesa, entre outras funcións, a de convocar e presidir a Xunta de Goberno Local. Por Decreto desta Acaldía-Presidencia DEC/AYT/3846/2019, do 26 de xuño (BOP n.° 124, do 3 de xullo), estableceuse, entre outras decisións organizativas que corresponden á Alcaldesa, no apartado TERCEIRO 1), que as sesións da Xunta de Goberno Local haberán de celebrarse “cada catorce días, os mércores, ás once horas e trinta minutos”. Asemade, no número 4) do mesmo apartado, indícase que “A alcaldesa poderá cambiar o día e hora das sesións, así como suspéndelas”. A mellor a coordinación do Goberno municipal e a oportunidade de conferir ao funcionamento da Xunta de Goberno Local do Concello de A Coruña un carácter común eos órganos colexiados superiores de Goberno dos distintos niveis da estrutura territorial do Estado motivou que, por Decreto desta Acaldía-Presidencia DEC/AYT/4869/2019, do 21 de agosto, se ditase unha instrución de tramitación dos asuntos competencia da Xunta de Goberno Local que, igualmente, recollía o horario xa disposto polo Decreto anterior. A experiencia acumulada nestes escasos tres meses de mandato municipal demostrou que o horario inicialmente previsto para a celebración das Xuntas de Goberno Local non resultase o que mellor se adapta ao desenvolvemento das tarefas ordinarias dos seus membros. Por tanto, perseguindo a mesma eficacia pero cunha maior eficiencia nos tempos, tendo presentes os principios de actuación de todas as Administracións Públicas establecidos no artigo 3 da Lei 40/2015, do 1 de outubro, de Réxime Xurídico das Administracións Públicas, e ao abeiro do previsto no artigo 124.4 b), d), g) e demais disposicións de xeral aplicación, e por proposta do Sr. concelleiro-secretario da Xunta de Goberno Local, DISPOÑO: PRIMEIRO.–O punto PRIMEIRO 1) do Decreto DEC/AYT/3846/2019, do 26 de xuño (BOP n.° 124, do 3 de xullo) queda redactado como segue: As sesións ordinarias da Xunta de Goberno Local terán lugar cada catorce días, os mércores, ás nove horas e corenta e cinco minutos. SEGUNDO.–O presente Decreto será de aplicación a partir da Xunta de Goberno Local ordinaria prevista para o día 25 de Setembro de 2019. TERCEIRO.–Darase conta do presente Decreto á Xunta de Goberno Local e ao Pleno da Corporación e ordenarase a súa publicación no Boletín Oficial da Provincia. Casas Consistoriais, 16 de setembro de 2019. A ALCALDESA Inés Rey García” A Coruña, a 10 de outubro de 2019. A ALCALDESA Inés Rey García
18/10/2019 | Administración LocalMunicipal
A Laracha
Suplencia na Alcaldía

Por resolución ditada en data 15/10/2019, o sr. Alcalde acordou que o o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 21 ao 25 de outubro de 2019, ambos inclusive, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, de 28 de noviembre. O que se publica en cumprimento do disposto no art.44.2 do precitado texto legal. Asinado dixitalmente polo sr. Alcalde, José Manuel López Varela, na Laracha a quince de outubro de dous mil dezanove.
07/10/2019 | Administración LocalMunicipal
Curtis
Substitución da Alcaldía

Mediante Decreto da Alcaldía núm.490, do 01/10/2019, disponse que durante a ausencia do alcalde entre os días 2 e 7 de outubro de 2019, ambos incluídos, asume as súas funcións o primeiro tenente de alcalde, D. Antonio Ángel Fraga Sánchez. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Curtis, 2 de outubro de 2019. O alcalde accidental Antonio Ángel Fraga Sánchez
07/10/2019 | Administración LocalMancomunidades
Mancomunidade de Concellos da Comarca de Ferrol
Anuncio de aclaración sobre o número de expediente para o arrendamento do ben inmoble patrimonial sito no polígono industrial da Gándara, parcela 153 (Narón) (antigo matadoiro), na modalidade de concurso

ANUNCIO Aclaración sobre o número de expediente para o arrendamento do ben inmoble patrimonial sito no Polígono Industrial da Gándara, parcela 153 (Narón) (antigo matadoiro), na modalidade de concurso A cláusula sétima dos pregos de cláusulas administrativas particulares establece que o sobre no que debe presentarse a oferta se identificará co lema “ARRENDAMENTO DO BEN INMOBLE SITO NO POLÍGONO INDUSTRIAL DA GÁNDARA, PARCELA 153 (NARÓN), DESTINADO A USO DISTINTO DE VIVENDA MUNICIPAL” e co número de expediente. A estes efectos, indícase que o número de expediente é 2019015530. En Ferrol, 4 de outubro de 2019. O presidente D. Ángel Manuel Mato Escalona
07/10/2019 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Aceptación da delegación de competencias tributarias do Concello de Cedeira

O Pleno da Corporación da Deputación Provincial da Coruña, na sesión ordinaria celebrada o 13 de setembro de 2019, adoptou o seguinte acordo: “44. Aceptación da delegación de competencias tributarias do Concello de Cedeira.1. Aceptar a delegación das competencias en materia tributaria acordada polo Concello de Cedeira na sesión plenaria do 31 de xaneiro de 2018, en relación coas seguintes materias: 1) Recadación voluntaria e executiva da taxa por ocupación de terreos de uso público con mesas, cadeiras e outros elementos análogos, con finalidade lucrativa.2) Recadación voluntaria e executiva da taxa polo aproveitamento especial ou utilización privativa do dominio público local.2. A delegación entrará en vigor unha vez sexa publicado este acordo no Boletín Oficial da Provincia, e o seu exercicio levarase a cabo nos termos establecidos nas Bases para a prestación de servizos tributarios aos concellos da provincia, aprobadas ao efecto por esta Deputación Provincial.” O que se fai público para xeral coñecemento. A Coruña, 1 de outubro de 2019. O presidente/PDFR 29-07-2019/ O deputado O secretario Antonio Leira Piñeiro José Luis Almau Supervía
07/10/2019 | Administración LocalMunicipal
San Sadurniño
Aprobación inicial de modificación de créditos

O Pleno deste Concello, en sesión celebrada o día 26/09/2019, aprobou inicialmente o expediente de modificación de créditos nº TF01/2019/05, de transferencia de créditos, dentro do orzamento do presente exercicio 2019. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante a Xunta de Goberno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 2 de outubro de 2019. O Alcalde, Secundino García Casal.
07/10/2019 | Administración LocalMunicipal
Cambre
Avocación de competencias da terceira tenente de alcalde - 2 a 10 de novembro de 2019

Esta Alcaldía, con data do día 1 de outubro de 2019, ditou a resolución núm.1972/2019 que literalmente se transcribe a seguir: “Dona Silvia Amparo Mchale Owen, terceira tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 2 ao 10 de novembro de 2019, ambos os dous incluídos, segundo o seu escrito rexistrado de entrada o día 1 de outubro de 2019 co número 0/6597. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Servizos e Seguridade Cidadá a prol de dona Silvia Amparo Mchale Owen, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Silvia Amparo Mchale Owen dende o día 2 ao 10 de novembro de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 1 de outubro de 2019 O alcalde Óscar A. García Patiño
07/10/2019 | Administración LocalMunicipal
Oza-Cesuras
Devolución de aval a “Construcciones Rocha Corral, S. L.” pola obra “Abastecimiento a Rodeiro, Oza-Cesuras (A Coruña)”

ANUNCIO Transcorrido o prazo de garantía para a execución da obra denominada “ABASTECEMENTO A RODEIRO, OZA-CESURAS (A CORUÑA)”. E solicitada pola empresa contratista “CONSTRUCCIONES ROCHA CORRAL, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 30 de setembro de 2019. O alcalde Asdo.: José Pablo González Cacheiro
07/10/2019 | Administración LocalMunicipal
Carral
Aprobación inicial do expediente de modificación de crédito 9/2019

Logo de adoptar o Pleno, na súa sesión ordinaria realizada o 26 de setembro de 2019, o acordo de aprobación inicial do expediente de modificación de crédito nº 9/2019, relativo ao orzamento xeral do Concello de Carral para 2019 (transferencia de crédito 1/2019 entre aplicacións de distintas áreas de gasto), en cumprimento do establecido no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais (TRLRFL en adiante), por remisión do artigo 179.4 TRLRFL, exponse este expediente ao público mediante anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as inte­resados segundo o artigo 170.1 TRLRFL poderán examinalo e presentar reclamacións perante o Pleno polos motivos indicados no artigo 170.2 TRLRFL. O expediente de modificación do orzamento xeral do Concello para 2019 considerarase definitiva­mente aprobado se durante o devandito prazo non se tivesen presentado reclamacións. En caso contrario, o Pleno disporá do prazo dun mes para resolvelas. Carral, 30 de setembro de 2019 O ALCALDE Francisco Javier Gestal Pose
07/10/2019 | Administración LocalMunicipal
Sobrado
Anuncio de aprobación inicial do expediente de modificación orzamentaria 2/2019 mediante suplemento de crédito e crédito extraordinario

ANUNCIO O Pleno do Concello de Sobrado, en sesión extraordinaria e urxente celebrada o día 2 de outubro de 2019, acordou a aprobación inicial do expediente de modificación orzamentaria 2/2019 consistente en suplemento de crédito e crédito extraordinario financiado con cargo ao remanente líquido de tesourería para gastos xerais, por importe total de TRESCENTOS CORENTA E SETE MIL DOUSCENTOS CINCUENTA euros (347.250 €). Aprobado inicialmente o expediente, e en cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días, a contar dende o día seguinte o da publicación deste anuncio no Boletín Oficial da Provincia de A Coruña para que as persoas interesadas poidan examinar o expediente e presentar as reclamacións que estimen oportunas. Se ao remate do período de exposición pública non se presentaran reclamacións, o expediente considerarase definitivamente aprobado, consonte ao establecido na dita lexislación. Sobrado, 2 de outubro de 2019. O alcalde Luis Lisardo Santos Ares
07/10/2019 | Administración LocalMunicipal
Oza-Cesuras
Devolución de aval a Eva López Rodríguez polo contrato de “Servizos de asistencia técnica en materia urbanística”

ANUNCIO Transcorrido o prazo de garantía para a execución do contrato de “SERVIZOS DE ASISTENCIA TÉCNICA EN MATERIA URBANÍSTICA”. E solicitada pola contratista “DEMETRI VICONDO ULLRICH” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 30 de setembro de 2019. O alcalde Asdo.: José Pablo González Cacheiro
07/10/2019 | Administración LocalMunicipal
Laxe
Expediente de modificación de créditos por tansferencia de créditos nº. 24/19

Aprobado polo Pleno desta Corporación o expediente de modificación de créditos número 24/19, por transferencia de crédito, dentro do orzamento municipal do exercizo 2019, por un importe de oito mil cincocentos euros (8.500,00 euros), consonte ao disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ao público na secretaría deste concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao sr. alcalde deste concello. Laxe, 1 de outubro de 2019 O alcalde presidente José Luis Pérez Añón
07/10/2019 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ó 4º trimestre do ano 2019

Por Decreto de Alcaldía, de data 1 de outubro aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ó 4º trimestre do ano 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 3 de outubro de 2019 ao 13 de decembro de 2019, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a dous de outubro de 2019 A alcaldesa en funcións, Jose Alberto Garcia Luengo Raimondi
07/10/2019 | Administración LocalMunicipal
Oza-Cesuras
Nomeamento de funcionario de carreira

En cumprimento do disposto no parágrafo 1 da base decimo primeira das xerais que rexen a selección de funcionarios de carreira e persoal laboral fixo do concello de Oza-Cesuras, publicadas no BOP da Coruña número 125, do 4 de xullo de 2016, e demais normativa vixente, faise público que, por Decreto da Alcaldía do 30 de setembro de 2019, dona Tatiana Carolina Tahir Gomez Pablos, con DNI número XXXXXXXXX, foi nomeada funcionaria de carreira do Concello de Oza-Cesuras, na praza de técnico medio da escala de Administración Xeral, subescala de xestión, subgrupo A2. O que se publica para os efectos oportunos. Oza-Cesuras, 30 de setembro de 2019 O ALCALDE, Asdo.- José Pablo González Cacheiro
07/10/2019 | Administración LocalMunicipal
Pontedeume
Modificación nº1, oferta de emprego público, ano 2019

Por Resolución da Alcaldía núm.510/2019, de 8 de agosto, aprobouse a seguinte modificación da Oferta de Emprego Público parcial do ano 2019 do Concello de Pontedeume. Contra o presente acordo, que pon fin á vía administrativa, os interesados poderán interpoñer con carácter potestativo recurso de reposición, no prazo dun mes, a partires do día seguinte ao da publicación ante o mesmo órgano que a ditou conforme o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Tamén poderá interpoñer recurso contencioso-administrativo ante o Xulgado do Contencioso-administrativo de A Coruña no prazo de dous meses a partires do día seguinte ó da publicación de acordo co artigo 8.1 da Lei 29/98, de 13 de xuño, reguladora da xurisdición contencioso-administrativa, sen prexuízo de que poida exercitar calquera outro que estime procedente. Pontedeume 14 de agosto de 2019 O Alcalde en funcións. Belen Alejandra Ribeira Forsberg.
07/10/2019 | Administración LocalMunicipal
Oza-Cesuras
Devolución de aval a “UTE Sanatorio Cesuras 2013” polo contrato de “Restauración do Parque Forestal do Sanatorio de Cesuras”

ANUNCIO Transcorrido o prazo de garantía para a execución da obra denominada “RESTAURACIÓN DO PARQUE FORESTAL DO SANATORIO DE CESURAS: TALAS FITOSANITARIAS E TRATAMENTOS SILVÍCOLAS E FITOSANITARIOS, INFRAESTRUTURA E OBRA CIVIL”. E solicitada pola empresa contratista “UTE SANATORIO CESURAS 2013” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 25 de setembro de 2019. O alcalde Asdo.: José Pablo González Cacheiro
07/10/2019 | Administración LocalMunicipal
A Laracha
Exposición pública do Plan municipal de prevención e defensa contra incendios forestais (PMPDIF) do Concello da Laracha

ANUNCIO Exposición pública do Plan municipal de prevención e defensa contra incendios forestais (PMPDIF) do Concello da Laracha O Pleno do Concello da Laracha, en sesión ordinaria celebrada en data 27 de setembro de 2019, aprobou inicialmente o Plan municipal de prevención e defensa contra incendios forestais. O mesmo sométese a información pública por un prazo de vinte días hábiles, a contar dende a publicación do presente anuncio no Boletín Oficial da Provincia, a fin de que as persoas que o desexen poidan formular as correspondentes alegacións, observación e suxestións. Durante o citado prazo a documentación do Plan poderá ser examinada nas dependencias da Casa Consistorial do Concello da Laracha, sita na praza do Concello, s/n, en días hábiles e durante o horario de atención ao público. Así mesmo, tamén poderá ser consultado na páxina web do Concello da Laracha (http://www.alaracha. gal). A Laracha, 1 de outubro de 2019. O alcalde José Manuel López Varela
17/10/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da nova composición da Mesa de Contratación Permanente da Deputación Provincial da Coruña que modifica a designada por Resolución da Presidencia 26008 de 29/07/2019

Anuncio de aprobación da nova composición da Mesa de Contratación Permanente da Deputación Provincial da Coruña que modifica a designada por Resolución da Presidencia 26008 de 29/07/2019 RESOLUCIÓN 35664 DE 15/10/2019 POLA QUE SE APROBA A NOVA COMPOSICIÓN DA MESA DE CONTRATACIÓN PERMANENTE DA DEPUTACIÓN PROVINCIAL DA CORUÑA QUE MODIFICA A DESIGNADA POR RESOLUCIÓN DA PRESIDENCIA 26008 DE 29/07/2019 Don VALENTÍN GONZÁLEZ FORMOSO, presidente da Deputación Provincial de A Coruña, Antecedentes 1.º) Mediante Resolución da Presidencia n.º 26008, do 29/07/2019, aprobouse a composición da Mesa de Contratación Permanente da Deputación Provincial da Coruña respecto dos procedementos de contratación abertos e restrinxidos, procedementos negociados con publicidade a que se refire o artigo 326.1 da Lei 9/2017, do 8 de novembro de 2017, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.2.º) A composición da Mesa de Contratación foi ratificada polo Pleno na sesión de 12 de setembro de 2019, e publicada no BOP n.º 182, do 25/09/2019.3.º) Visto o escrito do Grupo Provincial Socialista no que se nomea como deputada titular na Mesa de Contratación da Deputación da Coruña a dona Sandra González Castro, en lugar de Don Bernardo Fernández Piñeiro. RESOLVO: 1.º) Aprobar a nova composición da Mesa de Contratación Permanente da Deputación Provincial da Coruña respecto dos seguintes procedementos de contratación a que se refire o artigo 326.1 da Lei 9/2017:  Aberto  Aberto simplificado  Aberto simplificadisimo do artigo 159.6  Restrinxido  Diálogo competitivo  Licitación con negociación  Asociación para a innovación  Procedementos negociados fundamentados en imperiosa urxencia prevista na letra b.1 do artigo 168 De maneira que a composición da Mesa de Contratación Permanente da Deputación Provincial da Coruña queda integrada polas seguintes persoas: 2.º) Dar conta ao Pleno da Corporación da presente resolución para a súa ratificación.3.º) Dispoñer a publicación do presente acordo no perfil de contratante integrado na Plataforma de Contratación do Sector Público, de conformidade co artigo 326.3 e disposición adicional segunda, 7 da Lei 9/2017.4.º) Publicar ademais, para dar maior difusión á composición da Mesa de Contratación, no Boletín Oficial de la Provincia e no Portal de Transparencia desta Deputación. O que se fai público para xeral coñecemento. A Coruña, 15 de outubro de 2019. O PRESIDENTE O SECRETARIO Valentín González Formoso José Luis Almau Supervía
17/10/2019 | Administración LocalMunicipal
Ribeira
Emprazamento dos interesados no recurso contencioso-administrativo (PA 348/2019) interposto por M.ª Susana Sánchez Cameán

Decreto da Alcaldía de data 10/10/2019 polo que se resolve emprazar ás persoas interesadas no recurso contencioso-administrativo (procedemento abreviado) 348/2019, interposto por M.ª SUSANA SÁNCHEZ CAMEÁN O Xulgado Contencioso-Administrativo n.º 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 348/2019, correspondente ao recurso contencioso-administrativo interposto por Paul Lucian Ruestes Gurzau, contra o acordo adoptado pola Xunta de Goberno Local na súa sesión do 06/06/2019 polo que se desestima a reclamación de responsabilidade patrimonial por danos nun vehículo ocasionados polo servizo municipal de retirada de vehículos da vía pública (Expte RP/18/2018). En consecuencia, esta Alcaldía acordou na data 10/10/2019, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 03/12/2019, ás 10.20 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluídos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 14 de outubro de 2019. A alcaldesa en funcións (Decreto de substitución do 27/09/2019) María José Sampedro Fernández
17/10/2019 | Administración LocalMunicipal
Cee
Aprobación definitiva do orzamento 2019, as bases de execución e o anexo de persoal do Concello de Cee

Aprobado inicialmente na sesión extraordinaria do Pleno da Corporación, de data 18 de setembro de 2019, o orzamento xeral, as bases de execución e o anexo de persoal deste concello para o exercicio económico 2019, expúxose ao público o expediente e a documentación preceptiva polo prazo de 15 días hábiles, para os efectos de presentación de alegacións ou reclamacións polas persoas interesadas, conforme ao previsto no artigo 169 do RDL 2/2004, do 5 de marzo, sen que durante o prazo referido se presentasen reclamacións, polo que se entende definitivamente aprobado o orzamento, as bases de execución e o anexo de persoal, publicándose a continuación o resumo por capítulos para os efectos da súa entrada en vigor. No referido acordo de aprobación do orzamento xeral do Concello de Cee para o exercicio 2019 inclúese o cadro de persoal e plantel de postos de traballo desta corporación que, segundo o que preceptúa o artigo 127 do RDL 781/86 de 18 de abril, se reproduce no anexo. Contra a aprobación definitiva do orzamento é posible interpoñer directamente o recurso contencioso-administrativo nos prazos e na forma establecidos nas normas da citada xurisdición. Todo iso, conforme co establecido no artigo 171 do RDL 2/2004 e no artigo 23 do Real Decreto 500/90, de 20 de abril. A interposición de recursos non suspende, en principio, a executividade do orzamento definitivamente aprobado (artigo 171.3 do RDL 2/2004). En Cee, o 14 de outubro de 2019 A alcaldesa Asdo. Margarita Lamela Louzán